España ratificó la Convención pa la Salvaguarda del Patrimoniu Cultural Inmaterial, el 25 dochobre de 2006. La Convención compromete a tolos Estaos miembros. Pero nel casu español -dicíanoslo Elisa de Cabo de la Vega, Subdireutora  Xeneral de Proteición del Patrimoniu Hestóricu, representante del Ministeriu de Cultura y de la delegación española en Sofía- les tresferencies autonómiques dexen en manes de les Comunidaes Autónomes les polítiques culturales. El Ministeriu nun se mete. Nesti vacíu legal, nesta tierra de naide ye, seique, onde medren les posiciones polítiques encerriscaes de la nuesa autonomía, contraries a la cooficialidá, que dexen albentestate la proteición real de la llingua asturiana y los derechos llingüísticos de los  falantes. Una desproteición que va escontra lespíritu los convenios internacionales firmaos pol Estáu español. Los responsables duna llingua con competencies son los gobiernos autonómicos y les sos polítiques de proteición, na perspeutiva la reforma del Estatutu dAutonomía. Yel Gobiernu del Principáu dAsturies, son los partíos políticos que tienen representación na Xunta Xeneral, pero tamién les asociaciones y persones de la sociedá civil asturiano, que somos axentes culturales y tenemos que ser quién a  concienciar a políticos y paisanos de la importancia desti bien patrimonial. Del nuesu compromisu y capacidá de diálogu depende la vida de la nuesa llingua